Oficiālais Vēstnesis L 052 , 27/02/1999 Lpp. 0002 - 0003



Padomes Regula (EK) Nr. 423/1999 (1999. gada 22. februāris), ar ko groza Regulu (EK) Nr. 975/98 par apgrozībai paredzēto eiro monētu nominālvērtībām un tehniskajiem datiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 105.a panta 2. punktu, ņemot vērā Komisijas priekšlikumu [1], ņemot vērā Eiropas Centrālās bankas atzinumu [2], saskaņā ar Līguma 189.c pantā noteikto procedūru [3], tā kā 1. pants Regulā (EK) Nr. 975/98 [4] nosaka pirmās sērijas eiro monētu astoņu nominālvērtību tehniskos datus; tā kā naudas kaltuvju direktori, pamatojoties uz minēto regulu, definējuši sīkāk izstrādātus tehniskos datus, kas ir vajadzīgi ražošanai; tā kā pēc šo sīkāk izstrādāto tehnisko datu pārbaudes automatizētās tirdzniecības nozare pieprasīja, lai tiktu palielināts 50 centu monētas svars, lai nodrošinātu minētās monētas skaidrāku nošķiršanu un samazinātu viltošanas risku; tā kā Eiropas Neredzīgo savienība, pārbaudījusi pirmo saražoto sēriju paraugus, sūdzējās par 50 centu un 10 centu monētas jostas rievojumu, kas neatbilda rievojuma paraugiem, kam tā piekrita apspriežu procesa laikā pirms Regulas (EK) Nr. 975/88 pieņemšanas; tā kā, lai lietotāji pieņemtu jauno sistēmu, šķiet, ir vēlams piekrist prasībām, kuras izteikusi tirdzniecības nozare un Eiropas Neredzīgo savienība; tā kā, lai apmierinātu tirdzniecības nozares prasības, 50 centu monētas svars ir jāpalielina no 7 g līdz 7,8 g; tā kā, lai apmierinātu Eiropas Neredzīgo savienības prasības un novērstu pārpratumu risku nākotnē, no jauna būtu jādefinē 50 un 10 centu monētu jostas raksturojums, aizstājot vārdus "rupji rievota" ar vārdiem "smalki robota", kuri labāk atspoguļo minēto divu monētu jostas formu, kurai sākotnēji piekrita Eiropas Neredzīgo savienība; tā kā ir svarīgi ierobežot tehnisko datu grozījumus ar 50 centu monētas svaru un 10 un 50 centu monētas jostu, lai tiktu ievērots ražošanas grafiks un eiro monētu ieviešana 2002. gada 1. janvārī, IR PIEŅĒMUSI ŠO REGULU. 1. pants Regulas (EK) Nr. 975/98 1. pantā tabulu groza šādi: 1) ceturto rindu attiecībā uz 50 centu monētu groza šādi: a) trešajā slejā skaitli "1,69" aizstāj ar "1,88"; b) ceturtajā slejā skaitli "7" aizstāj ar "7,8"; c) astotajā slejā vārdus "rupji rievota" aizstāj ar vārdiem "smalki viļņota monētas josta"; 2) sestajā rindā attiecībā uz 10 centu monētu astotajā slejā vārdus "rupji rievota" aizstāj ar "smalki viļņota monētas josta". 2. pants Šī regula stājas spēkā 1999. gada 1. janvārī. Šī regula uzliek saistības kopumā un ir tieši piemērojama visās dalībvalstīs saskaņā ar Līgumu, ievērojot 109.k panta 1. punktu un 11. un 12. protokolu. Luksemburgā, 1999. gada 22. februārī Padomes vārdā — priekšsēdētājs H.-F. von Ploetz [1] OV C 296, 24.9.1998., 10. lpp. [2] Atzinums sniegts 1998. gada 16. novembrī (Oficiālajā Vēstnesī vēl nav publicēts). [3] Eiropas Parlamenta 1998. gada 18. novembra atzinums (OV C 379, 7.12.1998.), Padomes 1998. gada 21. decembra kopējā nostāja (Oficiālajā Vēstnesī vēl nav publicēta) un Eiropas Parlamenta 1999. gada 9. februāra lēmums (Oficiālajā Vēstnesī vēl nav publicēts). [4] OV L 139, 11.5.1998., 6. lpp. --------------------------------------------------